Droë wit seisoen André P Brink: Graffiti Boeke
Droë wit seisoen
As roman (aanvanklik verbied), en later as film, is 'n Droë wit seisoen 'n baken in die Suid-Afrikaanse letterkunde. Ben du Toit, 'n 'doodgewone' Afrikanerman, se sin vir regverdigheid word geskok deur die gewittigde moord op sy swart tuinier en dié se seun tydens die Soweto-betogings in 1976. 'n Heruitgawe van 'n groot politieke roman, nou in nuwe verpakking.
Ben se pogings om agter die waarheid te kom, bring hom in opstand teen die hele geskiedenis en stelsel wat hom gevorm het. Hy is nie 'n politieke kruisvaarder nie, hy wil slegs agter die waarheid kom. Sy familie dink hy is dwaas, maar vir hom is dit 'n morele kwessie. Danksy die vriendskap van Stanley, die taxibestuurder uit Soweto, en die liefde van die joernalis Melanie, voer hy sy bitter stryd teen apartheid tot by die onvermydelike en skokkende einde. Wanneer Ben vermoed sy lewe is op die spel, besorg hy al die dokumente, uitknipsels, verklarings, ens. - inligting wat hy teen die Veiligheidspolisie ingesamel het - aan 'n ou universiteitsvriend, 'n skrywer wat dit alles kan dokumenteer. Sodat niemand hierna ooit durf se: 'Ek het nie geweet nie.'